Rettens dom af 20. september 2023 – Spanien mod Kommissionen
(Sag T-450/21) 1
(EGFL og ELFUL – udgifter, der er udelukket fra finansiering – udgifter afholdt af Spanien – frivillig koblet støtte i husdyresektoren – behandling af forsinkede meddelelser – justeringer – betingelser for støtteberettigelse – artikel 53, stk. 4, andet afsnit, i delegeret forordning (EU) nr. 639/2014 – administrative sanktioner – artikel 31 i delegeret forordning (EU) nr. 640/2014 – forholdsmæssighed – princippet om ikkeforskelsbehandling – tilstrækkeligt grundig kontrol på stedet – artikel 34, stk. 3-5, i gennemførelsesforordning (EU) nr. 809/2014)
Processprog: spansk
Parter
Sagsøger: Kongeriget Spanien (ved I. Herranz Elizalde, som befuldmægtiget)
Sagsøgt: Europa-Kommissionen (ved J. Aquilina, A. Sauka og F. Castilla Contreras, som befuldmægtigede)
Intervenient til støtte for sagsøgeren: Den Franske Republik (ved J.-L. Carré og G. Bain, som befuldmægtigede)
Sagens genstand
Med sit søgsmål anlagt i henhold til artikel 263 TEUF har Kongeriget Spanien nedlagt påstand om annullation af Kommissionens gennemførelsesafgørelse (EU) 2021/988 af 16. juni 2021 om udelukkelse fra EU-finansiering af visse udgifter, som medlemsstaterne har afholdt inden for rammerne af Den Europæiske Garantifond for Landbruget (EGFL) og Den Europæiske Landbrugsfond for Udvikling af Landdistrikterne (ELFUL) (EUT 2021, L 218, s. 9), for så vidt som den vedrører visse udgifter, som Kongeriget Spanien har afholdt.
Konklusion
Europa-Kommissionen frifindes.
Kongeriget Spanien bærer sine egne omkostninger og betaler de af Kommissionen afholdte omkostninger.
Den Franske Republik bærer sine egne omkostninger.
____________
1 EUT C 401 af 4.10.2021.